CELEX: 62020TB0161
Language: fi
Date: 2020-12-17 00:00:00
Title: Asia T-161/20: Unionin yleisen tuomioistuimen määräys 17.12.2020 – Ighoga Region 10 v. komissio (Valtiontuet – Kongressikeskuksen ja hotellin rakentaminen Ingolstadtiin – Kantelu – Laiminlyöntikanne – Laiminlyönnin päättävä kannan määrittely – Lausunnon antamisen raukeaminen)

22.2.2021   
            
            
               FI
            
            
               Euroopan unionin virallinen lehti
            
            
               C 62/33
            
         
      Unionin yleisen tuomioistuimen määräys 17.12.2020 – Ighoga Region 10 v. komissio
      (Asia T-161/20) (1)
      
      (Valtiontuet - Kongressikeskuksen ja hotellin rakentaminen Ingolstadtiin - Kantelu - Laiminlyöntikanne - Laiminlyönnin päättävä kannan määrittely - Lausunnon antamisen raukeaminen)
      (2021/C 62/42)
      Oikeudenkäyntikieli: saksa
      
         Asianosaiset
      
      
         Kantaja: Interessengemeinschaft der Hoteliers und Gastronomen Region 10 eV (Ighoga Region 10) (Ingolstadt, Saksa) (edustaja: asianajaja A. Bartosch)
      
         Vastaaja: Euroopan komissio (asiamiehet: B. Stromsky ja K. Blanck)
      
         Oikeudenkäynnin kohde
      
      SEUT 265 artiklaan perustuva vaatimus, jossa vaaditaan toteamaan, että komissio on lainvastaisesti jättänyt tekemättä lopullisen päätöksen, jolla päätetään alustava tutkintamenettely, joka koskee väitettyä valtiontukijärjestelmää SA.48582 (2017/FC), jonka Saksa on toteuttanut Maritim-konsernin ja KHI Immobilien GmbH:n hyväksi.
      
         Määräysosa
      
      
                  1)
               
               
                  Lausunnon antaminen kanteesta raukeaa.
               
            
                  2)
               
               
                  Euroopan komissio vastaa omista oikeudenkäyntikuluistaan ja se velvoitetaan korvaamaan Interessengemeinschaft der Hoteliers und Gastronomen Region 10 eV:n (Ighoga Region 10) oikeudenkäyntikulut.
               
            
         (1)  EUVL C 175, 25.5.2020.